งานช้าง
ง่วนหนักกันทั้งกระทรวง โดยเฉพาะสำนักงานเศรษฐกิจการคลังที่รับไม้มาจาก
16 มี.ค. 2556

ง่วนหนักกันทั้งกระทรวง โดยเฉพาะสำนักงานเศรษฐกิจการคลังที่รับไม้มาจาก 
เดอะโต้ง-กิตติรัตน์ ณ ระนอง รองนายกรัฐมนตรีและ รมว.คลัง คือ ศึกษาการนำมาตรการทางภาษีมาเกื้อหนุนการลงทุนของเอกชนไทย




จุ๊ๆ อย่าเอ็ดไปนะ มาตรการทางภาษีที่เขากะลังยกร่างอยู่ครือ เลิกการเก็บภาษีซ้อนให้กะบริษัทที่ไปลงทุนต่างประเทศ แล้วนำเงินปันผลหรือผลกำไรกลับประเทศที่ตอนนี้โดนเก็บภาษีซ้อนอยู่
อีกตัวหนึ่งที่จะแก้คือ ภาษีหัก ณ ที่จ่ายอีก 10% ของเงินปันผล ซึ่งประเทศอื่นเช่น มาเลย์ สิงคโปร์ ฮ่องกง เขาไม่เก็บ เอกชนก็รับปันผลเต็มๆ 100%
เช่นเดียวกับการลงทุนในหลักทรัพย์ต่างประเทศของไทยของบุคคลธรรมดา หากนำเงินกลับมาจะต้องเสียภาษีเงินปันผล กำไรจากการขายหุ้น (Capital Gain) ดอกเบี้ย เฉลี่ยแล้วต้องจ่ายภาษีเงินได้บุคคลธรรมดาเฉลี่ยราว 10-37% นี่คือ 3 รายการที่จ่อคิวแก้ไขขอรับ